
P 
racticamente tur dia awa tal cay pa un luna of mas caba. 
Y un di e barionan basta afecta ta San Miguel. Esaki ta 
debi cu tin Bubabiplas den bisindario y e tin efecto den e 
bario mas cerca ora cu tin hopi yobida manera a sosode e 
ultimo luna aki. 
Por corda cu net un luna pasa a bati alarma despues cu 
Bureau Rampenbestrijding Aruba conhuntamente cu DOW, 
Directie Volksgezondheid DVG ARUBA y Parke Nacional 
Arikok a wordo alerta di e yobidanan excesivo ultimam- 
ente. Consecuencia di esaki, Bubali Plas a yega su capa- 
cidad di por carga awa y esaki tabata afectando e bario di 
San Miguel, caminda e casnan den vecindario por yena cu 
awa extremadamente. 
BRA, DOW, DVG, y FPNA a prepara un plan pa mitiga e 
impacto riba hende y naturalesa mesora. Hopi lihe DOW 
y Korps Politie Aruba a cera e caminda entre ex-House of 
Cheng y The Mill Resort, caminda a pone un pomp pa pomp 
awa for di Bubali Plas pa bay den Saliña di Palm Beach como 
un solucion inmediato y evita cu mester habri e sluis cu lo 
dirigi e awa pa lama. Esaki a duna resultado. 
Riba un dia so cu e pomp tabatin 24 ora den operacion, a 
manda mas o menos 17.000m3 di awa pa e Saliña. Segun 
por a compronde di Rino Hermans, e situacion no ta comple- 
tamente soluciona y e pompnan ta den funcion ainda. 
Dia cu meste a drenta den accion pa protege e bario, a dicidi 
pa temporalmente habri e sluis pa por baha e exceso di awa 


mas lihe y asina garantisa e siguridad di tanto hende como 
naturaleza. A dicidi cu ta bay habri e sluis entre 2 y 3 cm 
enbes di 15cm entre e oranan di 10:00pm y 3:00am den e 
prome 8 dianan y despues a adapta esaki basa riba e situa- 
cion existente. E decision ey a sigura cu solamente e parti 
ariba di e awa den Bubali Plas lo “sali” pa lama. 
E raiz di e waterhyacinths cu ta den e plas ta wanta e partic- 
ulanan los y pa e motibo ey e cantidad di e concentracion di 
e awa den Bubali Plas a mengua y a wordo debilita. 
DVG ta encarga pa monitoria e awa tur dia, pa asina sigura 
cu no tin ningun cambio den e calidad di awa cu ta drenta 
lama. Bao di e circunstancianan aki tur partidonan envolvi 
kier sigura comunidad di Aruba cu e medida aki ta e unico 
solucion pragmatico pa preveni inundacion di e bario y 
garantisa e salud di e publico. 
Gobierno y tur instancianan concerni ta trahando conhunt- 
amente pa un solucion structural den corto- y medio plaso 
pa por garantisa cu e situacion aki no ta ripiti. Ahustenan 
tecnico a bin ta tuma luga pa optimaliza e fluho di awa pa 
Saliña Druif. 
Solucion riba medio plaso ta encera implementacion di un 
planta moderno, cu lo trata e awa residual conforme protocol 
di LBS. Tambe lo conecta “Westland Wetlands” cu lo duna 
aporte na e maneho di e masterplan pa maneha e awa di 
yobida na un nivel mas halto y incorpora plannan di mitiga- 
cion pa cambio climatico. 

M 
omentonan di hubilo pa un sur- 
plus den presupuesto 2023, a 
cuminsa cambia rapidamente ora cu 
varios experto a cuminsa analisa esaki 
y caminda awor mas cu nunca, ta bin 
Sali na cla di con gabinete Wever Croes 
no tabata kier pa Raad van Advies duna 
su conseho riba e concepto nobo cu a 
wordo presenta na Parlamento. 
Mientras cu gobierno ta mustra cu e 
presupuesto aki ta cumpli cu e norma 
stipula pa Hulanda y CAft, en realidad 
esaki no ta corecto ya cu e base di e 
surplus aki, mester ta algo concreto 
caminda ta determina e caminda cu 
tur gobierno den futuro tin cu sigui, 
pa sigura cu presupuestonan di paisa 
Aruba, lo no basa su mes mas riba 
cierto aspectonan financiero cu no tin 
un base concreto. 
Na aña 2017, e actual Minister di 
Finansa a cuestiona e presupuesto 
2018 cu a wordo presenta pa Gabinete 
Mike Eman II, caminda a logra un 
presupuesto c’un surplus di 1%, loke 
lo a nifica cu e trabou di CFT e tempo 
ey lo a termina aki na Aruba. 
Sinembargo e gobierno di coalicion 
nobo cu a gana eleccion na 2017, 
forma pa partidonan MEP, POR y RED, 
a practicamente tira presupuesto 2018 
den ‘prullebak’, a bay over na adapta 
esaki pa motibonan politico, loke a 
habri caminda pa CFT alarga su perma- 
nencia aki na Aruba. 
No solamente a dicidi di pone presu- 
puesto 2018 un banda pero na mes 
momento a dicidi di no aproba cuenta 
anual di 2016 cu no tabatin nada malo 
cune pero pa hunga politica partidista, 
pone gobierno di Mike Eman mustra 
malo pero cu despues a bin hinca e 
propio gabinete Wever Croes, den un 
situacion delicado cu Hulanda. 
CAft pa hopi tempo a bin ta exigi for 


di gobierno actual, pa presenta cuen- 
tanan anual di 2019 y 2020 pero ainda 
esakinan no a wordo presenta y trata 
den Parlamento, cual ta otro punto cu 
gabinete Wever Croes I y II nunca a 
cumpli cu palabracionnan haci. 
Na 2017 Minister Xiomara Maduro e 
insisti hunto cu henter su gobierno, 
cu presupuesto 2018 cu gabinete 
Mike Eman II tabatin cla y cu tabatin 
un “balanced budget,” cu esaki ta un 
presupuesto ‘irrealistico’ pero nunca 
mas den ultimo cinco añanan, gabinete 
Wever Croes I y II, no a presenta un 
presupuesto realistico, caminda hasta 
a presenta presupuesto 2021 casi un 
aña atrasa. 
E periodo cu Minister Maduro a tuma pa 
cambia henter e scenario financiero di 
su gobierno, tambe mester a hala aten- 
cion na Den Haag, ya cu ta algun siman 
atras cu persona a crea un atake riba 
su Facebook, contra di CAft, mencio- 
nando e 13 puntonan cu e comision di 
supervision financiero a pone pa gobi- 
erno di Aruba cumpli cu esakinan. 


Awor for di nada ta presenta un presu- 
puesto 2023 c’un surplus impre- 
sionante cu a laga casi tur instituto 
financiero sorprendi pa e logro aki pero 
cual ainda no ta conoci si despues cu e 
wordo aproba pa e dos fraccionnan cu 
ta sostene e actual gobierno, a aproba 
esaki. 
E siman aki Parlamento lo trata presu- 
puesto supletorio 2022 pa cual no ta 
anticipa ningun probloema ya cu tanto 
CAft como gobierno Hulandes a “leg’ 
nan mes “neer” na loke gobierno di 
Aruba a hinca den otro pero pa loke ta 
presupuesto 2023, tin un otro scenario 
caminda CAft definitivamente lo tin 
un rol grandi pa hunga den e forma 
con gabinete Wever Croes a yega na 
formula e presupeusto aki. 
Ta sigur cu presupuesto 2023 lo pasa 
tambe na Raad van Advies cu tambe 
lo duna su conseho riba esaki pero ta 
anticipando cu e comision di super- 
vision lo tin su remarcanan contra di 
e logro grandi aki di gabinete Wever 
Croes. 


Analisis 


Presupuesto 2023 lo bira esun 
mas “irrealistico” hamas aproba 

D 
iabierna ultimo e sesion den Corte di casonan penal ta- 
bata peculiar. Banda di e caso di un mama y su dos yi- 
unan tin castigo pisa ta colga riba nan cabes pa bena di dro- 
ga, tabatin otro caso mas similar. Ta trata aki di un mama, 
su yiu y sobrino, Venezolano, kendenan a haya condena pa 
importa un cantidad grandi di droga. 
Diabierna ultimo Corte di Prome Instancia tabatin sentencia 
di un caso penal trata algun siman pasa. Den e caso aki e 
acusadonan ta famia di otro y a haya nan culpabel di viola- 
cion di ley di droga. 


Por corda ainda cu den luna di maart y april, tambe den mei, 
autoridadnan a tira diferente razzia unda cu a canta Bingo. 
E caso aki ta un di nan cu a tuma luga riba e prome dia di 
luna di mei. 
Ta trata aki di Yaneira Josefina Martinez Diaz di 45 aña; 
Hector Jesus Hernandez Martinez di 25 aña; Jimmy Alberto 
Savala Diaz di 29 aña y Alejandro Martinez Diaz di 25 aña. 


A acusa nan cu den e periodo di 26 di april pa prome di 
mei 2022 nan a importa of tabatin den nan poder 29 kilo di 
hennep. E hombernan tabatin un acusacion adicional cu ta 
posesion di arma di candela, descubri ora cu a tira e razzia. 
E acusado femenino den e caso aki ta mama di Hector y 
tanta di Alejandro. E señora mes ta biba na Aruba desde aña 
1997 mientras cu Savala tin apenas un aña na Aruba. 


Yaneira inicialmente tabata biba na Hooiberg, unda Savala 
tambe a huur un camber. Sinembargo despues a muda pa 
otro apartamento na Meiveld. Despues di informacion y tip 
ricibi autoridadnan a tira razzia dia dos di mei na e adres di 
Hooiberg. Den e camber di Savala a haya paketenan di mari- 
huana na suela y scondi den cashi. E peso di e droga aki 
tabata 21.755 gram y den e cashi tambe a haya un arma di 
candela. A bay tira un inval den e apartamento na Meiveld 
tambe y eynan den e blafon a haya 13 paki. 
E señora a basha’bou mesora. El a splica cu su yiu y su 
sobrino a dicidi di bin Aruba cu e droga. Pa yuda nan, e lo a 
haya 8 mil (no a bisa si ta dollar of florin). 
E primonan a declara na Polis cu dia 26 di april ultimo nan a 
yega Aruba candlestinamente cu e droga y arma di candela. 
Nan a wordo busca door di Jimmy, kende ta doño di e droga 
tambe. Hues a haya e acusacionnan proba y a haya tur e 
acusadonan culpabel. 
Pa e tres hombernan a impone un castigo di 40 luna y pa e 
señora 24 luna. 
Nan tin dos siman pa apela e decision aki. 


Mama, yiu y sobrino Venezolano 
den KIA pa importa droga 

Summary 


The water and energy company of the island of Aruba known as Water- en Energiebedrijf 
Aruba N.V. (W.E.B. Aruba N.V.), herewith notiﬁes that it is seeking qualiﬁed and 
well-experienced Local and/or International companies/organizations who are 
interested in participating in the project to implement a new Sea Water Reverse Osmosis 
plant (SWRO-3) in Aruba. 


Information about WEB Aruba N.V. 


W.E.B. Aruba N.V. carries the responsibility to produce water and electricity and to 
distribute water in Aruba. W.E.B. Aruba N.V. is one of the pillars of Utilities Aruba N.V., 
a holding company with the Aruban Government as the sole shareholder. 


Project description 


W.E.B. Aruba N.V. is currently operating two Sea Water Reverse Osmosis (SWRO) plants 
for the production of potable water. To expand the production capacity W.E.B. Aruba N.V. 
intends to procure a third SWRO plant, referred to as "SWRO-3". W.E.B. Aruba N.V. is 
therefore seeking qualiﬁed and well-experienced companies that are capable of executing 
the project based on Build-Own-Operate-Transfer (BOOT) Contract. 


Request for Information Number: RFQ 22-2185 


To be assessed for potential participation in the tendering process, interested 
contractors must ofﬁcially register their response. 


For registration, please go to: webaruba.com/rfq-swro3 


Request for Quotation (RFQ) 
Sea Water Reverse Osmosis Plant 
Phase III (SWRO-3) 


Open Date: 
Nov. 09, 2022 


Close Date: 
Jan. 18, 2023 


Location: 
Aruba 


N 
a december 2019, Minister Maduro a anuncia un mane- 
ho faborabel pa esnan cu kier haci uzo di e facilidad fis- 
cal pa cumpra nan pensioen den propio maneho, e ‘afkoop- 
pensioen,’ na un tarifa reduci di 10%. Por a haci uzo di e fa- 
cilidad fiscal aki te cu fin di juni 2020, pero debi na e situa- 
cion di COVID-19, a di- 
cidi e tempo ey pa pro- 
longa e facilidad aki 
te cu fin di december 
2020. Den aña 2021 
e tarifa progresivo di 
impuesto riba entrada 
tabata aplicabel. Awor 
den e ‘Plan di Impues- 
to 2023’ lo bay over 
pa elimina e posibili- 
dad pa crea un pensio- 
en den propio maneho. 
Pa brinda espacio pa 
por cumpra e pensio- 
en den propio mane- 
ho, Minister di Finan- 
sa ta anuncia cu den 
e periodo di 7 di no- 


vember pa 31 di december por haci esaki na e tarifa redu- 
ci di 15% di impuesto. E Decreto Ministerial cu ta contene 
e condicionnan pa haci uzo di e facilidad fiscal aki a wor- 
do publica den Landscourant di 7 di november bou number 
MinFIC/857/22. 


Minister Maduro di Finansa ta informa: 


Te cu 31 di december por haci uzo di e tarifa reduci di 15% 
pa cumpra pensioen den propio maneho ‘afkooppensioen’ 

EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op VRIJDAG 25 NOVEMBER 2022 
om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
MEIVELD 47-B 
een woonhuis staande op het recht van erfpacht tot 22 juni 
2053 op een perceel domeingrond groot 1.351 m2 gelegen 
te Meiveld in Aruba, kadastraal bekend als Eerste Afdeling 
Sectie P nummer 2607. 
richtprijs: Afl. 450.000,-- 


2. HOOIBERG 92-U 
een woonhuis staande op een perceel eigendomsrond 
gelegen te Hooiberg in Aruba, groot ca. 806 m2, welk 
perceel afkomstig is van het moederperceel kadastraal 
bekend als Eerste Afdeling Sectie R nummer 3411, thans 
bekend met index D 14634. 
richtprijs: Afl. 340.000,-- 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


L 
una pasa y e luna aki DOW ta trahando riba 
diferente verkeerplateau. DOW ta traha e 
plannan y e proyectonan aki ta wordo ehecuta 
door di CIC N.V. 
Prome a tuma e decision pa kita 2 verkeerspla- 
teau cu a wordo construi pa e rotonde di Palm 
Beach. E plateaunan aki no ta sirbi nan meta 
mas den e area ey. 
Despues di esey riba 3 di november 2022 
entre 8’or di mainta te 4’or di atardi a construi 
un di e plateaunan aki den Bernhardstraat. 
Habitantenan tin masha problema cu e trafico 
riba e caminda cu ta manera un pista di careda 
di auto. Tin masha hopi cas den e area ey. 
Prome cu esey, a construi un plateau asina’ki 
riba e caminda banda di Eagle Beach. 
Otro aña 2023 DOW lo cuminsa cu reconstruc- 
cion di e caminda for di Riu Hotel te cu Holiday 
Inn y esaki lo wordo haci den fase. 


DOW trahando riba 
verkeerplateaunan 

D 
epartamento di Obra Publico ta informa 
pueblo di Aruba en general y special- 
mente automobilista y peatonnan tocante e 
construccion pa pone tubo pa mehora e col- 
lector riool entre Costa Linda y Screaming Ea- 
gle Restaurant na J.E Irausquin Blvd. 
E construccion pa mehora e collector 
riool entre Costa Linda y Screaming Eagle 
Restaurant lo keda cla den dos fase. 


Den e prome fase lo coba den e trottoir pa 
pone e tubonan for di O Condominion te 
cu Screaming Eagle Restaurant, sigui pa e 
siguiente fase cu ta e construccion pa pone 
tubo den e median. 


E trabaonan aki a inicia caba dialuna dia 14 di 
november 2022 y lo tin un duracion di 30 dia 
di trabao. Lo mester cera e caminda parcial- 
mente na haltura di e parkinglot na altura di 
Coco Loco y tambe na e crusada di Screaming 
Eagle Restaurant pa por haci e crusada y e 
conexion necesario. 


Den transcurso di e simannan cu ta bin DOW lo 
informa riba e progreso di trabao y e fechanan 
exacto di ceramento pa e trabaonan lo mester 
tuma luga. 


En conexion cu esaki Departamento di Obra 
Publico ta haci un peticion na tur peaton y 
manehador di auto pa tene cuenta cu e traba- 
onan cu ta tuma luga. 
Pa cual ta pidi tur automobilista, hotel 
negoshinan y otro usuarionan comprension 
y disculpa pa cualkier inconveniencia cu e 
trabao nan por ocasiona. 


A cuminsa trabou pa 
rioolering banda di Costa Linda 

E realidad ta cu sin aprobacion di presupuesto ningun proyecto por 
wordo ehecuta. Pues, danki na Parlamento di Aruba cu a aproba e 
presupuesto, pa asina nos por a adkiri un di tercer radar, cual siman 
pasa a wordo instala. Cu e tercer radar aki Aruba su fronteranan ta bira 
mas sigur. Y ta complementa e bista cu tin riba lama y nos fronteranan. 


Banda di adkiri e tercer radar, a scoge pa adkiri un “software” nobo 
tambe, pa asina facilita e trabounan pa e personal cu ta traha den e 
radarkamer. Na mes momento a percura pa busca ekiponan nobo y 
mas sofistica pa Cuerpo Policial. Cu e ekiponan nobo aki, e analisisnan, 
maneho, y operacion di casonan maritimo por bira mucho mas efici- 
ente. 


Dentro di poco nos lo comparti mas proyectonan cu ya caba ta den nan 
fase final pa loke ta trata nos departamentonan cu ta traha incansable- 
mente pa eleva siguridad na nos frontera. 


Minister Rocco Tjon: 


Siguridad na nos frontera ta wordo eleva 


E di tres radar a keda instala 
D 
iasabra ultimo, a cumpli cu otro proyecto 
mas, caminda a instala e ekipo nobo den e 
Radarkamer di Cuerpo Policial di Aruba. Minis- 
ter di Husticia y Asuntonan Social Rocco Tjon ta 
sumamente satisfecho cu e trabounan haci, y ta 
anuncia cu Aruba su fronteranan ta mucho mas 
sigura, danki na e instalacion di e tercer radar. 


Eleva siguridad na nos frontera ta un di e prio- 
ridadnan den e plan di maneho di Ministerio di 
Husticia y Asuntonan Social. Esaki nos ta logra 
door di inverti for di diferente angulo. 


Ta inverti den duna mas atencion na material 
pa personal y ekiponan tecnologico nobo pero 
tambe a bin cu plataformanan di dialogo manera 
e “Justitieel Veiligheids Beraad” y e “Strategisch 
Grensoverleg”. 


Den presupuesto 2022 a tene cuenta cu e dife- 
rente proyectonan cu mester wordo realisa pa 
por garantisa mas siguridad na nos frontera. 

‘Ora cu bo haya bo cu un caso di corupcion y bo ta brase, defende y protege 
manera cu a mira oposicion ta haci, esaki ta haci bo mes of mas corupto.’ 
Prome Minister a splica sigui splica cu ora a compronde cu tin cosnan cu 
a sosode na Arubahuis cu mester wordo investiga, mesora a inicia cu e 
investigacion y ora e ta cla lo bin Parlamento cu e informacion aki. Apart 
di esaki a tuma diferente otro paso den Arubahuis: tin cambio di personal, 
a manda personanan di Aruba di Ministerio y di DRH pa mira con e sistema 
financiero, personal y automatisa ta traha, a introduci cierto maximo pa 
gastonan asina tin mihor control desde di Aruba (no cu esaki tabata un 
problema), y a apunta un director interino nobo sra. Glenda Hernandez cu 
su periodo a pasa, pero a prolonge un poco como cu e ‘werving en selectie’ 
di director nobo pa Arubahuis ta tardando un poco, Prome Minister a 
termina bisando. 


Premier Evelyn Wever - Croes: 


Asina cu investigacion Arubahuis finalisa 
lo pidi pa presenta esaki den parlamento 


S 
iman pasa diabierna Prome Minister Eve- 
lyn Wever - Croes tabata den Parlamen- 
to di Aruba pa trata presupuesto 2023. Na 
e ocasion Prome Minister a ricibi algun pre- 
gunta relaciona cu e tema di Arubahuis cual 
ta resorta bou di su Ministerio. 


Un di e pregunta tabata kico ta e status di e 
investigacion di Arubahuis. Prome Minister a 
splica cu actualmente ta den e fase final di e 
investigacion y alabes wardando riba conseho 
di kico ta e siguiente pasonan pa tuma. “Na 
momento cu e investigacion ta afgerond 
y e consehonan t’ey di kico ta e pasonan 
pa tuma, lo pidi presidente di Parlamento 
pa bin parlamento hunto cu DRH y Central 
Accountingsdienst pa duna splicacion di 
exactamente kico a pasa y kico pa haci pa 
evita cu cosnan asina ta bolbe pasa.” Prome 
Minister sigura cu ta tratando esaki segun 
ley ta indica, cu e prioridad maximo cu tin y 
pa despues presenta esaki na Parlamento. 


Un otro pregunta cu Prome Minister a ricibi 
tocante di Arubahuis ta, cuanto placa a 
scapa door di ‘merge’ e funcionnan (Minister 
Plenipotenciario na Den Haag y e funcion di 
representa Aruba na Union Europeo, ambos 
carga pa sr. Ady Thijsen). 
Pa cual Prome Minister a contesta cu ta 
scapa mas o menos 380 mil florin pa aña. No 
a kita e placa for di e presupuesto, pa motibo 
cu lo invertie den profesionalisa Arubahuis, 
manera cu ta describi den e ‘doelstellingen’ 
di Arubahuis. 


Por ultimo, Prome Minister a contesta e 
pregunta kico ta haci pa evita cu situacionnan 
cu ta conduci na investigacion manera na 
Arubahuis no tuma luga mas. Actualmente tin 
un Minister encarga cu integridad trahando 
cu man duro y cu plan strategico pa evita e 
situacionnan aki ta tuma luga. Sinembargo, e 
realidad ta cu no por bisa cu e no ta bay pasa 
mas, pero si e pasa e forma con ta reacciona 
riba dje ta importante. 

Ta trata di entre otro productonan pa uzo 
diario manera cuminda y paña te material di 
construccion. E productonan ta yega Aruba 
via barconan of avionnan di diferente paisnan 
y ta destina pa produccion y consumo local of 
Freezone. 


Den luna di juli te september 2022, e balor di 
productonan importa a yega un suma total di 
Afl. 672 miyon. Di e suma aki, Afl. 639 miyon 
ta destina pa produccion y consumo local y 
Alf. 33 miyon via Freezone pa exportacion. Tur 
productonan ta wordo categorisa den secci- 
onnan manera por ehempel productonan 
alimenticio. 


E data over di importacion y exportacion ta 
brinda e oportunidad pa haci analisis over 
di ki tipo di producto ta wordo mas importa 
for di un pais. Por ehempel segun e balor 
den periodo juli te september 2022 cement 
ta e producto cu a wordo mas importa for di 
Colombia. 


Ministerio 
di 
Asuntonan 
Economico, 
Comunicacion y Desaroyo Sostenibel ta 
monitor continuamente desaroyo di impor- 
tacion y exportacion di productonan y su 
impacto riba economia di Aruba. Di januari 
te cu september 2022 e balor di importacion 
total a yega Afl. 1.8 biyon compara cu Afl. 1.4 
biyon di januari te cu september 2021. 


Pa mas informacion over di cifranan di impor- 
tacion y exportacion di nos pais por bishita e 
website www.cbs.aw 


Minister Geoffrey Wever: 


Cifranan di loke Aruba ta importa ta mustra un crecemento 


M 
inister di Asuntonan Economico, Comunicacion y Desaroyo Sosteni- 
bel, mr. Geoffrey Wever, ta informa cu Oficina Central di Estadisti- 
ca a publica informacion di cifranan di importacion y exportacion over di 
kwartaal 3 di 2022. 
Aruba como economia chikito ta importa mayoria productonan cu cada un 
di nos ta cumpra den supermercado of tienda. 

EXECUTORIALE VERKOOP 


Ten overstaan van notaris mr Chamila Agnella Tromp of 
haar waarnemer zal op VRIJDAG 25 NOVEMBER 2022 
om 10:00 uur 's-morgens bij de Kamer van 
Koophandel (Auditorium) aan de L.G. Smith Boulevard 
10, Oranjestad, Aruba, in één zitting bij opbod en afslag in 
het openbaar worden verkocht, ex artikel 3:268 van het 
Burgerlijk Wetboek van Aruba: 


1. 
VIGIA 19 
een woonhuis staande op een perceel eigendomsgrond ter 
grootte van ongeveer 207 m2, gelegen te Paradera in 
Aruba, kadastraal bekend als Eerste Afdeling Sectie M 
nummer 226 met indexnummer D12216, alsmede op een 
perceel eigendomsgrond ter grootte van ongeveer 65 m2, 
gelegen te Paradera in Aruba, kadastraal bekend als Eerste 
Afdeling Sectie M nummer 226 met indexnummer D12217. 
richtprijs: Afl. 136.000,-- 


2. SAVANETA 175-L 
een woonhuis staande op het recht van erfpacht tot 27 
januari 2060 op een perceel domeingrond groot 488 m2 
gelegen te Savaneta in Aruba, kadastraal bekend als Derde 
Afdeling Sectie G nummer 2270. 
richtprijs: Afl. 345.000,-- 
- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
en nomber di 
Gobierno 
di 
Aruba, Prome Min- 
ister Evelyn Wever- 
Croes ta felicita se- 
ñor Errol de Freitas 
kende lo fungi como 
e 
siguiente 
Presi- 
dente di San Nicolas 
Business Association 
(SNBA) y ta gradici 
e Presidente salien- 
te señor Andy Her- 
nandez pa tur e bon 
trabou cu el a eher- 
ce den e asociacion 
y specialmente pa 
San Nicolas den e 4 
termino cu el a fungi 
como Presidente di 
SNBA. 


R e c i e n t e m e n t e 
durante 
reunion 
general di directiva 
di SNBA, a eligi señor 
Errol de Freitas como 
Presidente 
nobo 
pa e periodo 2022- 
2024. Pa Gobierno di 
Aruba, desaroyo den 
San Nicolas ta keda un prioridad y a mustra esaki 
cu accion durante Gabinete Wever-Croes I y II. 
Den esaki semper SNBA tawata un sosten pa e 
vision di Gobierno pa crecemento economico di 
San Nicolas. 
SNBA den su 50 aña di existencia a hunga un 
rol hopi importante y necesario pa e desaroyo 
na San Nicolas pero sigur tambe pa henter nos 
pais. 


Pabien señor de Freitas y exito den bo funcion 
nobo como Presidente di SNBA. 


Den nomber di Gobierno di Aruba: 


Prome minister ta 
felicita presidente 
nobo di SNBA, señor 
Errol de Freitas 

C 
’un triunfo comodo diabierna ul- 
timo riba e ekipo di Independien- 
te Caravel, e ekipo di RCA a practica- 
mente consolida su posicion como lid- 
er di e division aki, totalisando 19 pun- 
to den ocho partido disputa. 
E triunfo di RCA a haya forma ya 
na di shete minuut di wega cu gol di 
Jhon Silva, sigui pa golnan di Daniel 
Linscheer na di 19 y Jean-Luc Bergen 
na di 27 minuut cu a duna RCA bentaha 
di 3-0 na half. 
Den di dos tempo e dominio tricolor 
a sigui caminda ya na di 52 minuut 
Bergen ta logra su di dos gol pa e 4-0 
mientras cu Albert Francis ta logra di 
5-0 na di 72 minuut prome cu portero 
Abdul ta perde e bala den hugada 
personal cu Andrea Marlon di Caravel, 
cu ta logra e 5-1. 
Na di 79 minuut Linscheer ta logra su 
di dos anotacion di e anochi pa pone e 
marcado final na 6-1 pa RCA. 


DAKOTA 
Diasabra den un wega sumamente 
importante pa ambos ekipo, e actual 
campeon Dakota a logra un triunfo 
importante riba La Fama, ya cu ambos 
ekipo tabatin 10 punto pero Dakota 
ta domina e partido por completo pa 
gana facilmente cu anotacion di 6-0. 
Den e prome tempo golnan di Joshua 
Gross na di 27, gol di Sebastian 
Montohyana di 35 y un auto gol di e 
defensa di La Fama, Maca Cicilia, ta bin 
duna Dakota bentaha comodo di 3-0 
na final di e prome tempo. 
E wega no a cambia den di dos mita, 
caminda Dakota ta bolbe anota na tres 
ocasion pa medio di Ricky Hodge na di 
58 y 69 minuut y finalmente un gol di 
Owen van der Wijne na di 78 minuut pa 
e triunfo di 6-0. 
Den e di dos encuentro di diasabra 
anochi, Riverplate a propina e ekipo 
di Deportivo Nacional su di dos derota 
den su ultimo tres weganan ganando e 
wega cu anotacion minimo di 1-0. 
Un wega cu pa gran parti a wordo 
domina pa Nacional pero un Riverplate 


cu nunca a duna venci y na di 78 minuut 
tabata Carlos Quandt kende ta anota e 
gol di triunfo cu practicamente a sigura 
e ekipo di Madiki pa clasifica den e 
prome seis ekiponan cu lo sigui den e 
torneo. E triunfo a pone Riverplate bula 
te na di cuater puesto cu 13 punto y ta 
baha Nacional for di e prome posicion. 


PROBLEMA 
Britannia tabatin riba papel un wega 
facil contra di Santa Fe diadomingo pero 
hungando cu demasiado confiansa, e 
ekipo di Piedra Plat a wordo sorprendi 
pa e benjaminnan di e division cu na 
final di e prome tempo a saca bentaha 
di 2-1 cu golnan di Camilo Gomez na 
di 6 y gol di Kenroy Ranger na di 35 
minuut. Stiven Melchor ta desconta pa 
Britannia net na final di e prome tempo 
pero den di dos tempo e wega slordig 
di Britannia a sigui su curso. 
Belzius Pudens riba un contra atake 
rapido di Santa Fe, caminda mayoria di 
e defensa di Britannia a para wak, ta 
pone su ekipo riba 3-1 y rumbo pa e 


triunfo. 
Asistente di liña ta duna Britannia 
un man ora cu despues cu portero di 
Santa Fe retene un penalty di Pieter 
Susebeek, referee Spataro a ordena 
e tiro wordo tira di nobo pa motibo cu 
e portero lo a bandona su liña mucho 
tempran. 
Susebeek ta anota e 3-2 y na di 86 
minuut ta logra di anota e gol di empate 
cu duna Britannia un empate di 3-3 
contra di Santa Fe. 


ESTRELLA 
Pa di dos siman sigui Estrella mester 
a lucha duro pa supera un desventaha 
di dos gol, diadomingo anochi, ora cu 
United ta sorprende e ekipo di Santa 
Cruz cu golnan di Alfredo Hernandez na 
di 40 minuut y gol di Antonio Fawcett 
nadi 65 pa United saca bentahadi 2-0. 
Mescos c’un siman prome Estrella 
ta logra di reacciona na tempoy cu 
golnan di Travis Farrol na di 72 minuut 
y di Norwin Werleman na di 77 minuut, 
e ekipo ta bin logra un empate di 2-2. 


RCA a consolida su posicion di lider den division di Honor 

Durante campaña y den debate bo ta proclama boso plan di “mergers and 
acquisitions” pa reduci cantidad di personal di aparato publico pero una bes 
den gobierno ta sufri di amnesia selectivo. 


Mi ta condena un partido cu a campaña pa integridad pero den Ministerraad 
y Parlamento ta acepta y exonera mas di AWG 7,8 miyon di fraude den FASE, 
mas cu 100 miyon paga di mas den loonsubsidie, tapamento di corupcion 
na Arubahuis, fraude den vacunacion etc. Mi ta condena un partido cu ta 
campaña contra friends and family y una bes den gobierno y parlamento ta 
practica e mesun nepotismo cu nan votadonan a rechasa. Mi ta condena cu 
na momentonan crucial cu ta toca futuro di nos pais pa e proximo decadanan 
abo y bo coleganan a vota pa proteha boso trabao na luga di pueblo di Aruba. 


Berdad e politica nobo di Accion 21 ta hopi diferente cu esun di RAIZ, nos NO 
TA DEFRAUDA nos votadonan. Nos ta kere den fortalece parlamento cu tur e 
hermentnan necesario pa haci su trabao, incluyendo conseho di RvA y CFT 
ora ta trata e ley mas importante di pais Aruba. Nos no ta kere den rechasa 
mas cu 50 amienda y mocion simplemente pasobra nan a origina di oposi- 
cion. Durante tratamento di presupuesto 2022 tabata tin mas cu 40 mocion 
y amienda, durante tratamento di presupuesto 2023 sin oposicion tin net 5 
mocion. 


Nos no ta hambra pa poder cu nos ta tira un oportunidad unico pa cambia e 
sistema afo pa core bay sinta cu dos Minister y alabes permitiendo e partido 
mas grandi di coalicion sinta cu 6 minister durante crisis financiero. No ban 
papia mes cu pa prome biaha den historia di Aruba gobierno tin menos voto 
cu oposicion, esey no ta e balornan y principionan cu Accion 21 y mi persona 
ta kere aden. E grandesa di democracia ta cu ‘tarde o temprano’ pueblo lo 
vota. Na proximo eleccion pueblo lo duna bo persona y ami un veredicto riba 
e trabao cu nos a haci den representa nan, ban wak ken lo bolbe.” 


Miguel Mansur a pone Ursell su cabes na waterpas 
D 
en un declaracion basta fuerte, e lider di 
Accion21 Miguel Mansur a reacciona riba 
puntonan cu Minister Ursell Arends a trece di- 
lanti den Parlamento. Mansur no por a reaccio- 
na pasobra oposicion pa protesta no a partic- 
ipa den e reunionnan riba presupuesto 2023, 
pasobra e no a cumpli cu tur e rekisitonan. 
Mansur den palabranan fuerte a pone Minister 
Arends na su luga. 
“Nos a tuma nota di un comunicado di prensa 
di Minister Arends caminda e ta lansa tur sorto 
di atake riba mi persona. Curiosamente ta e 
mesun atakenan cu dos miembro di AVP, Arthur 
Dowers y Gerlien Croes, a yega di vocifera riba 
Enfoke, mi lo a sikiera aprecia un tiki origi- 
nalidad. Esencia di Ursell su mensahe ta cu 
mi ta un politico tradicional cu bachi nobo. 
Minister Arends kier a hunga gran guy durante 
tratamento ilegal di presupuesto 2023, sin 
un conseho valido di RvA, y pensa cu si e 
reta mi persona mi lo bandona nos protesta 
y core drenta sala y pidi un persoonlijk feit. 
Aparentemente Minister Arends ta kere cu tur 
hende ta sufri di e mesun falta di principio 
cu su persona y partido.” Esaki ta e reaccion 
di Miguel Mansur riba expresionnan haci pa e 
minister Ursell Arends di Raiz. 
Mansur ta splica cu durante tratamento di ley 
di screening nan a propone un amienda cu lo 
a duna lidernan di oposicion acceso na resul- 
tado di screening y RAIZ a vota contra. Un di e 
motibonan cu a ser vocifera ta cu e filenan no 
por sali for di e oficina di gobernador, pero esey 
a resulta di no ta e caso. “Mi ta contra perso- 
nanan no politico wordo envolvi den e bay bin 
simplemente pasobra nan ta casa/pareha di un 
Minister por ehempel, esey ta un brug cu ami 
no lo crusa pero sigur lo keda refleha den un 
screening completo.” 


“Manera mi a yega di trece dilanti cu Minister 
Arends riba mas cu un ocasion, e politica nobo 
cu ami ta kere aden ta a base di honestidad, 
cerca mi, “what you see is what you get.” Mi ta 
condena fuertemente un partido cu ta campaña 
pa cambio y resulta di ta un fraude pa su vota- 
donan. Cuminsando cu un deal di 20 aña pa 
LNG mientras bo a campaña pa energia alter- 
nativo, pa no papia mes cu un compania cu a 
bin pa habri refineria ta caba cu un contract pa 
bende WEB gas. 


14 


AWEMainta 
Politica 
Diamars, 15 November 2022 


D 
urante di tratamento di presupuesto 2023, Prome Min- 
ister a ricibi pregunta di Parlamentario Shailiny Tromp 
- Lee, si e presupuesto ta constitucional of no. Esaki debi cu 
oposicion a expresa cu e constitucion no ta constitucional. 
Prome Minister a contesta cu e presupuesto ta constitucio- 
nal y alabes a pone documentonan concerni cu posicion di 
profesionalnan na disposicion di Parlamento (ter inzage). 


Prome Minister a splica cu prome cu e presupuesto a yega 
Parlamento di Aruba, el a pasa Raad van Advies (RvA) y 
College Aruba financieel toezicht CAft. Ambos a duna nan 
consehonan y na caminda a haci cierto cambio prome cu el 
a yega Parlamento, cual ta algo cu sa pasa mas biaha, y cu 
no ta hacie inconstitucional. 


Argumento falta di conseho RvA 
Pa locual ta e situacion y procedura pa loke ta RvA, Prome 
Minister Wever - Croes a splica cu e presupuesto no tin nodi 
di bay bek paso e cambionan cu a haci ta den entradanan. 
Ora cu tin cambio den entradanan no mester pidi conseho 
di RvA bek, solamente si haci cambio den e gastonan. Pa 
motibo cu ta e gastonan ta e autorisacion/apoderacion cu 
Parlamento ta duna gobierno pa traha cu ne. 


Un ehempel di un situacion cu a tuma luga den pasado den 
periodo di gobierno anterior ta, e introduccion di e ley di 
BAZV. Esaki a tuma luga un anochi den di dos tanda, casi na 
momento di votacion. N’e ocasion Marisol Lopez - Tromp 
tabata Presidente di Parlamento y den e fraccion di AVP e 
tempo ey tabatin entre otro, Mervin Wyatt - Ras y entre e 
Ministernan e tempo ey tabatin Mike Eman, Mike de Meza, 
Arthur Dowers y hasta Benny Sevinger. Nan a trece e BAZV 
un rato prome cu votacion paso e ta entrada y ora ta entrada 


por hacie sin cu e ta bay RvA. 


Cambio BTW pa BBO 
Pa loke ta e cambio di BTW bay pa e aumento di BBO, 
Prome Minister a splica cu esaki tabata na RvA y a keda cla. 
Gobierno a haya e conseho bek y proximamente Parlamento 
lo haya e conseho tambe. Pues no ta asina cu no tin conseho 
di RvA riba e cambio di BTW pa BBO. Pues e argumento cu 
fraccionnan di AVP, MAS y Accion 21 ta uza pa hustifica nan 
ausencia y cobra placa di pueblo sin cu ta na trabou, ta un 
argumento cu ya a wordo bari for di mesa door di profesion- 
alnan caba. A informa nan di esaki dia 12 di september y 
tambe den e “nota naar aanleiding van de verslag”. 


Argumento falta di conseho CAft 
E di dos argumento di oposicion ta acera di falta di conseho 
di CAft pa cual den e consehonan cu a pone na disposicion di 
parlamento, por lesa cu ley di Laft ta stipula cu ora e presu- 
puesto caba di wordo trata, e tin cu bay bek CAFT pa nan por 
duna un conseho, e no ta un exigencia pa bay prome. Pues cu 
colega Minister Xiomara Maduro a opta pa hacie prome, ta 
‘meegenomen’, pero no ta un exigencia. Consecuentemente 
si bo haci un cambio, manera cu a tuma luga, esey no ta 
haci e presupuesto inconstitucional. E presupuesto lo bay 
CAft despues cu Parlamento aprobe manera Laft ta stipula y 
asina ta cumpli cu e ley 


Concluyendo, Prome Minister a bisa cu oposicion (AVP, MAS 
y Accion 21) sa cu nan no tin argumento pa hustifica nan 
ausencia. Lamentablemente na momento cu nan lo a realisa 
cu nan argumentonan no tin forma, orguyo of berguensa a 
pone cu nan no kier sinta den Parlamento y kier cuestiona 
profesionalnan cual ta algo cu ta lamenta. 


Prome Minister Evelyn Wever - Croes den Parlamento: 
E argumentonan 
di oposicion 
no ta valido 

E 
siman aki tur hende por a scucha un otro episodio di caso di corup- 
cion di mas grandi den historia di Aruba, e caso di Avestruz cu Benny 
Sevinger como sospechoso principal. AVP, e partido berde den oposicion 
un biaha mas a briya cu su cultura di “corupcion comun.” Pueblo com- 
pleto por a scucha, y ainda por scucha e requisitoire completo di e caso 
Avestruz, y asina deduci e abuso extremo cu a tuma lugar den e ministe- 
rio di Benito Sevinger, segun Ministerio Publico. Otro medionan di noticia 
popular paga pa AVP, no a publica ni transmiti e requisitoire completo y a 
exclui informacion pa pueblo, pa trata na defende nan patrocinadonan po- 
litico. 


Caso Avestruz cu awe ta afectando nos pueblo, imagen y pais pa via di 
expresionnan arogante di Benny Sevinger. Ministerio Publico den su disert- 
acion a trece dilanti con Benny a categorisa e cultura di Aruba como uno 
corupto, cu ta aproba su forma di trabao. Ministerio Publico a bisa di esaki; 
“Het verschuilen achter de Arubaanse cultuur en gewoontes is ronduit 
kwalijk. Schadelijk voor de gehele samenleving van Aruba. Schadelijk voor 
het imago van het land. Want door dit te verklaren, impliceren verdachten 
dat hun handelen, strafbaar handelen, onderdeel is van de cultuur en het 
land Aruba. In hun poging om idere straf te voorkomen, hebben verdachten 
geen enkel bezwaar om de gehele Arubaanse samenleving in een slecht 
daglicht te plaatsen.” E expresionnan aki di Benito Sevinger ta sumamente 
condenabel y inaceptabel. Pero den su panico y desesperacion pa husti- 
fica su mes, e ta dispuesto pa benta henter pueblo y pais bao bus, basta e 
por a scapa su “pellejo!” 
A keda constata pa Ministerio Publico cu Benny a faborece un grupito 
chikito pa apodera di terenonan clave y di hopi balor di nos pais, y a facilita 
esakinan pa su amigonan por a hayanan liher y gana miyones cu esakinan. 
P’esey Ministerio Publico a yama Benny e arkitecto di henter e operacion 
criminal aki, y cu Benny a permiti di wordo soborna pa esnan cu e tabata 
yuda cu terenonan. Den su desesperacion, el a bolbe acusa y menciona cu 
Marisol tambe a haci mescos, pero cu nada ta wordo haci. Bao di lagrima 
el a haci esaki. Ma bon, AVP y MAS no ta den un coalicion hunto di oposi- 
cion? Ma bon, Mike Eman y su fraccion ta sostene e cultura aki di “corup- 
cion y traicion comun,” contra Marisol? Ma bon, Mike, Dowers, y de Meza 
kier nenga cu nan no tabata sa cu Benny a acusa Marisol di corupcion? Y 
ki Marisol ta bisando, nada? Algo tin eybao! Awe pues, por constata cu 
den Parlamento tin un “coalicion di oposicion den traicion, den corupcion 
y den division comun.” 


Parlamentario Marco Berlis (MEP): 


Caso Avestruz ta sigui expone bon cla e cultura corupto di AVP 


Fraccion di AVP completo ta aproba, sostene y celebra corupcion y traicion riba custia di patrimonio di pueblo 

B 
o ta un maestro cu ta traha den 
enseñansa regular of un profe- 
sional den campo di enseñansa y bo ta 
desea di specialisa bo mes den educa- 
cion, specificamente desaroyo di curi- 
culo, instruccion y didactica? Bo kier 
mehora e calidad y rendimento di bo 
practica di enseñansa door di haci in- 
vestigacion cu metodo y tecnica cien- 
tificamente proba, ademas aplica y in- 
vestiga esaki den practica? E ora, Mas- 


ter of Science in Education (MSE): Cur- 
riculum & Instruction - Instructional 
Leadership lo ta un estudio sumamente 
interesante pa bo. E master aki no ta 
uno tradicional. E variante cu Wayne 
State College y IPA ta ofrece ta esun di 
Community of Learning. 
Den e master aki, profesional den ense- 
ñansa lo ricibi guia di dos facilitado pa 
yega na conocemento mas profundo 
den diferente aspecto di nan prac- 
tica profesional. Na augustus 
2023 
Instituto 
Pedagogico 
Arubano (IPA), den colabora- 
cion cu Wayne State College di 
Nebraska, pa di dos biaha, ta 
ofrece e programa di master 
MSE. Den e estudio master 
practico aki bo ta siña hopi 
mas riba tereno di educacion, 
instruccion, desaroyo di curi- 
culo y didactica pa duna forma 
na enseñansa di siglo 21. 
Sea cu bo ta bini di enseñansa 
primario, avansa, profesional 
of superior, of ta traha den 
un area relevante den ense- 


ñansa na Aruba, cu e programa aki bo 
por enfoca riba profesionalisacion y 
specialisacion den bo propio area. Na 
final di e estudio e graduado ta ricibi 
un diploma master reconoci di Wayne 
State College. 


Pa por participa na e Master of Science 
in Education Curriculum & Instruction- 
Instructional Leadership mester tin: 
1. diploma na nivel HBO of WO y ta 
certifica pa duna les den enseñansa; 
2. experiencia den enseñansa cu un 
minimo di tres aña; 
3. of certificado pedagogico didactico 
cu minimal 5 aña di experiencia den 
campo di enseñansa. 
Si bo no ta para dilanti klas actual- 
mente bo lo mester percura pa por tin 
acceso na un scol p’asina bo por cumpli 
cu e tareanan di e estudio. 
Pa mas informacion por bishita nos 
website 
www.ipaaruba.com 
y 
si 
ainda tin cualkier pregunta, por tuma 
contacto cu Studenten Services na 
5243100. 


D 
iabierna ultimo Departamento di 
Asunto Economico su unidad cu 
ta specialisa den exportacio, esta Ex- 
prodesk, a celebra su di 5 aña di ex- 
istencia. Exprodesk ta brinda comer- 
ciantenan local cu ta – of tin ambicion 
pa – exporta cu asistencia, educacion, 
workshops y sosten en general ora ta 
encera haci negoshi cu paisnan den 
exterior. Minister Geoffrey Wever taba- 
ta presente pa inicio di e evento cele- 
bratorio di Exprodesk su di 5 aniversa- 
rio: Reaching New Frontiers. 
Tabata tin presentacion di oradornan 
manera Mrs. Lay Hing de Kort-Yee y Mr. 


Frits Israel cu a elabora “Entering New 
Markets”. Tabata tin mesanan di infor- 
macion representando diferente region, 
entre otro: Estados Unidos, Republica 
Dominicana, Europa, Asia y Caribe. Aki 
tabata tin oportunidad pa haya infor- 
macion fiscal, legal y tambe general 


pa entrada comercial den e mercado. 
Minister Wever ta gradici e unidad 
di Exprodesk y DEACI completo pa e 
trabounan na servicio di nos comer- 
ciantenan local, specialmente esnan 
cu tin ambicion pa exporta. Pabien na 
Exprodesk cu nan 5 aniversario! 


Inscripcion pa e estudio nivel master di 
Wayne State College cu IPA a habri 


Minister Geoffrey Wever: 


Pabien na Exprodesk cu nan 5 aña sirbiendo comercio 

D 
iadomingo awo ta ranca sali e campeonato di mas grandi di voet- 
bal, esta World Cup 2022. E aña aki cu Qatar como anfitrion di 
World Cup 2022, unda cu 32 team lo competi den 64 wega pa yega na 
e titulo di Campeon di Mundo. 


SETAR como un di e sponsornan principal di e transmision di World 
Cup 2022 ta invita tur e fanaticonan di voetbal na Aruba pa sintonisa 
Telearuba canal 23 pa sigui tur e weganan di World Cup 2022 y asina 
apoya bo team nacional faborito, cuminsando diadomingo awo 20 di 
november te cu 18 di december. E prome wega di apertura lo ta entre 
Qatar y Ecuador cuminsando pa 12.00 pm. 


SETAR, como nos compania nacional di telecomunicacion, ta contento 
di por trece e transmision di weganan di World Cup 2022 te den cas 
y negoshi di nos clientenan p’asina por difruta di e campeonato tan 
gusta. 


E interaccion cu e publico riba e islanan e ultimo 
dos añanan a percura cu e aña aki atrobe nos 
lo organisa e simposio den un forma virtual. Por 
supuesto lo tin espacio pa haci pregunta y tin 
interaccion “real-time” cu e oradornan despues 
di cada presentacion. 


Esaki tambe lo ta posibel durante e breakout 
sessions cu lo tuma lugar despues di e parti 
plenario. Durante e breakout sessions nos lo 
trata diferente tema den cuido di adultonan 
mayor y e participantenan lo haya e oportun- 
idad pa bay den discusion cu e oradornan di e 
breakout session. E simposio lo conclui cu un 
debate, unda cu miembronan di e panel di debate 
y publico lo por participa. 


E meta di e simposio ta pa duna un contribu- 
cion positivo na e calidad di cuido pa adultonan 
mayor riba e islanan. CHS ta pa tur hende cu 
interes den sector di salubridad riba e islanan 
Hulandes Caribense. 


Nos ta puntra un contribucion modera p’e partic- 
ipacion na e simposio y miembronan di AMA lo 
haya un tarifa reduci. E simposio ta acredita pa 
tur participante cu un registracion di BIG. 


Nos ta warda bo na nos di 4 edicion di e Caribbean 
Healthcare Symposium diasabra 19 di november 
2022. Por registra via www.medikoantiano.com/ 
chs2022-info. 


Pa mas informacion of cualkier pregunta por 
tuma contacto via info@medikoantiano.com of 
Caribbean Healthcare Symposium 2022: Elderly 
Care in the Dutch Caribbean 


Disfruta di World Cup 2022 
hunto cu SETAR 


Caribbean Healthcare Symposium 
Cu e tema “Cuido pa adultonan mayor riba e islanan” 
D 
iasabra 19 di november venidero AMA ta organisando e di cuatro 
edicion di e “Caribbean Healthcare Symposium”. CHS t’e simposio 
unda tur persona cu interes den e sector di salubridad riba e islanan Hu- 
landes Caribense por bini hunto. E tema di CHS e aña aki ta “Cuido di 
adultonan mayor riba e islanan”. Adultonan mayor ta hopi biaha lubida, 
pero ta alabes un parti sumamente importante p’e sociedad. Reciente- 
mente tabata tin diferente casnan di cuido riba e islanan den noticia pa 
motibo di situacionnan deplorabel y scarsedad financiero cu e conse- 
cuencia por ehempel di insuficiente cuminda pa e residentenan”. 


E edicionnan anterior di CHS a resulta den contribucionnan valioso 
den e discusion tocante e diferente obstaculonan cu tin den e sector di 
salubridad riba e islanan. E aña aki conhuntamente cu e participantenan 
di CHS nos lo kier discuti solucionnan pa e problemanan actual den e 
cuido di adultonan mayor riba e islanan”, Louisa Kluijver (presidente di 
e comision organisando CHS) ta trece padilanti. 


E programa di e aña aki ta uno hopi diverso, unda oradornan cu dife- 
rente background y funcion ta bini hunto. E prome orador di e simposio 
Desiree Helder (hoofd afdeling Sociaal-demografische statistieken van 
CBS Aruba) lo bay elabora riba e posicion social-economico di e adul- 
tonan mayor na Aruba. E siguiente oradornan Nienke Smits (special- 
ista ouderengeneeskunte) conhuntamente cu Remo Kock (algemeen 
directeur S.A.B.A) lo bay elabora riba e situacion actual den e cuido di 
adultonan mayor na Aruba. Como conclusion Audrey van Schaik (psychi- 
ater y bestuurder di GGZ Rivierduinen) lo bay elabora riba e cuido pa 
adultonan mayor na Boneiro. 

D 
epartamento di Asuntonan Economico, Comercio y In- 
dustria mediante su unit di Iniciativa pa Desaroyo pa 
Empresa Arubano (IDEA) y cu colaboracion di su unit Esta- 
blecimento di Negoshi, kier invita tur persona cu ta den pro- 
ceso pa habri un negoshi pa asisti na IDEA su workshop di 
“Business License” dia 18 di november venidero. 
E oradora, Sra. Mary Baarh, hefe di e unit di Establecimento 
di Negoshi (Vestigings van Bedrijven) na Departamento di 
Asuntonan Economico, lo presenta e maneho y procedura 
nobo pa obtene un permiso pa opera un negoshi legal- 
mente na Aruba. E maneho nobo aki a drenta na vigor desde 


october 2022. 


E workshop aki ta completamente GRATIS y ta tuma luga 
na Departamento di Asuntonan Economico, Comercio y 
Industria, den Sun Plaza Building, piso 2, sala no. 25. E 
orario di workshop ta di 9:00 am – 11:00 am. 
Pa tur futuro empresario y esun nan existente cu ta den 
proceso pa habri un of otro negoshi, por atende e workshop 
aki. 


Pa por participa, mester registra via e siguiente link riba 
Eventbrite of por haya e link aki tambe riba nos Facebook 
page:‘Idea-Aruba’): 
https://www.eventbrite.nl/e/workshop-business-license- 
tickets-464563872047 


Registracion ta obligatorio y cupo ta limita. Si acaso mester di 
mas informacion tocante e workshop, por tuma contacto cu 
sra. Louella Croes-Ras na IDEA via telefon #: 521-2400/521- 
2439. Tambe por sigui IDEA riba su Facebook page @Idea- 
Aruba of bishita nos website nobo: www.idea.aw. 


Abo tin un Idea? Haci bo Idea realidad. Bishita IDEA na 
Departamento di Asuntonan Economico, Comercio y 
Industria, na Sun Plaza di dos piso, y nan lo yuda bo cu tur 
informacion y guia necesario. 


D 
ia internacional di derechonan di mucha. 20 di Novem- 
ber 1959, ta e fecha unda mundo ta conmemora e adop- 
cion di e Declaracion Universal di e Derechonan di Mucha. 
Riba e mesun fecha aki na aña 1989, e Tratado di Derecho di 
Mucha a wordo aproba. E meta di tur esaki ta pa proteha tur 
mucha na mundo. E tratado ta inclui derechonan cu ta en- 
foca riba e derecho riba aspectonan di salud, bida familiar, 
enseñansa, y proteccion contra violencia. Fundacion Centro 
Famia Piedra Plat ta traha ariba un base comunitario, edu- 
cativo y social dirigi specialmente pa mucha. Nos ta draai 3 
proyecto henter aña escolar. 


CEC: “Centro di Educacion Creativo” un after school program 
pa hobennan di voortgezet onderwijs y bassisschool. Nos 
ta asisti hobennan den nan desaroyo escolar entre otro 
duna huiswerkbegeleiding. Oansa: Un Club pa mucha cu e 
edad di 3 t/c 13 aña. E actividad ta tur diabierna atardi, cu 
un base di norma y balornan cristian. Cas di Musica: Nos 


muziek school ta acepta alumnonan for di edad di 6 aña 
bay ariba. Instrumentnan musical ta: Piano, Guitara, Cuarta, 
Baho, Drum y Canto. 


Semanalmente nos tin un averahe di 160 mucha y 20 bolun- 
tario cu ta haci uzo di nos programanan y facilidadnan na 
nos Centro, cu ta situa na Piedra Plat # 50. Nos Fundacion 
ta habri pa tur mucha sin distincion, nos ta un entidad cu ta 
asisti mucha y hobennan den nan formacion y desaroyo. 
Fundacion Centro Famia Piedra Plat ta felicita tur mucha 
riba nan dia y nos ta para tras di e tratado di derechonan di 
mucha.  


IDEA cu un workshop di ‘Business License’ 


Explaining the new guidelines and procedure of getting a License for your Business in Aruba 


Fundacion Centro Famia Piedra Plat 
ta felicita tur mucha riba nan dia 

D 
iadomingo awo, dia 20 di November ta Dia Internacio- 
nal di derechonan di mucha. Durante henter luna di no- 
vember, nos ta pone extra atencion ‘riba e derechonan. 
Dia 14 di November ta dia mundial di Diabetes, pa e motibo 
aki, den colaboracion cu Instituto Biba Saludabel (IBISA) 
nos kier a enfoca ‘riba Articulo 24 di e Tratado. 


Segun articulo 24 di e tratado di derecho di mucha: tur 
mucha tin derecho riba cuido di salud y suministracion pa 
cu tratamento di malesa y recuperacion di salud. Nos como 
ciudadano di Aruba, tin e obligacion como estado cu a firma 
e tratado, pa yuda realisa esaki pa e bienestar y futuro di 
nos muchanan. 


Articulo 24 di e tratado di derecho di mucha ta menciona: 
Nos como estado tin e obligacion pa tuma e medidanan 
adecua pa combati malesa, desnutricion y mal alimentacion 
bou nos muchanan. Tambe den cuadro di cuido di salud di 
prome liña, door di entre otro aplica tecnologia disponibel 
y door di suministra cuminda cu suficiente contenido nutri- 
tivo y awa potabel limpi, considerando e peligernan y risico 
di contaminacion ambiental. 


Ademas, articulo 24 di e tratado di derecho di mucha ta 
menciona: cu nos como estado tin e obligacion pa desa- 
roya informacion tocante cuido di salud preventivo, guia pa 
mayor y facilidad pa cu planeamento di famia. Aruba ta conta 
cu diferente organisacion manera Instituto Biba Saludabel y 
Activo (IBiSA), cu ta brinda nos comunidad e sosten y apoyo 
pa asina nos por bira un comunidad mas sano. 


Articulo 24 di e tratado di derecho di mucha ta menciona 
cu nos como estado participante tin di tuma tur medida 
adecua pa elimina custumbernan tradicional cu ta dañino 
pa salud di e muchanan. Esey ta trabou di nos cada un como 
ciudadano. Ban educa nos muchanan for di chikito caba 
tocante e importancia di come saludabel y haci movecion. 


Ban preveni malesanan manera diabetes bou nos muchanan. 
Yuda nan haci e bon escogencia ora ta trata di coy come y 
coy bebe. Muchanan ta imita loke nan mayornan ta haci. 
P’esey, ban sea e bon ehempel pa nos muchanan. 


IBiSA ta recomenda: 
• Desayuna tur dia prome cu sali di cas. 
• Come 2 fruta pa dia di diferente color. 
• Come 3 cuchara (mitar di bo tayo) di berdura pa dia. 
• Bebe 6-8 glas di awa pa dia. 
• Haci movecion por lo menos 1 ora pa dia. 


Pa informacion of pregunta por acerca 
Fundacion Pa Nos Muchanan - Cumana 2 
Tel: 5834247/5880856 – Whatsapp: 6998900 
E-mail: info@fpnm.aw - Website: www.fpnm.aw 


E mucha su derecho riba cuido di salud 

M 
undialmente tabaco ta mata rond 
di 6 miyon di persona cada aña. 
Esaki ta mas of menos un morto cada 6 
seconde segun World Health Organiza- 
tion (WHO). Mas cu 5 miyon di e mor- 
tonan aki ta consecuencia di uzo direc- 
to di tabaco mientras cu 600.000 ta 
resultado di personanan cu no ta huma 
pero ta ser exponi regularmente na 
huma di tabaco, kendenan ta ser yama 
‘second-hand smoker’. 


Uzo di tabaco ta un factor di risico hopi 
comun den desaroyo di malesanan no 
transmitibel bou malesanan no trans- 
mitibel ta referi na entre otro male- 
sanan manera cancer, malesa cronico 
di e sistema respiratorio, presion halto, 
diabetes, malesa cardiovascular, obes- 
idad y mas. 


Mundialmente 14% di tur morto conse- 
cuencia di malesa no transmiti bou di 
adultonan di 30 aña of mas ta relaciona 
cu uzo di tabaco directo of indirecto. 


Investigacion haci pa Departamento di 
Salud Publico DVG na aña 2016/2017 
atraves di un Health Survey a indica cu 
12.6% di Aruba su populacion riba 20 
aña ta huma y di e grupo aki es cu mas ta 
huma ta e hende homber cu un 20.4% 
contrario na hende muhe cu un 6.9%. 
Manera hopi otro isla den Caribe, na 
Aruba tambe e causa di morto primor- 
dial ta malesanan no transmitibel. For 
di aña 2000 te cu 2010, un total di 33% 
di tur morto registra na Aruba tawata 
consecuencia di malesanan cardio- 


vascular referiendo aki na problema di 
ader y bena. Tumor benigno of maligno 
(cancer) tawata causante di 25% di tur 
e mortonan, haciendo cancer number 2 
riba e lista di causa di morto na Aruba. 


Mirando cu e causanan primordial di 
morto na Aruba ta consecuencia di 
malesanan no transmitibel y mirando 
cu e uzo di tabaco ta un di e factor 
nan di risico cu ta causa malesanan no 
transmitibel, a introduci e ley pa limita 
uzo di productonan di tabaco. 


Cu e ley aki gobierno y Departamento di 
Salud Publico ta trata na reduci e risico 
di malesanan no transmitibel door di 
proteha e ‘second-hand smoker’, limita 
e uzo liber di tabaco cerca e usuario y 
proteha e hoben di cuminsa huma na 
edad jong. 


Hala rosea Libremente, 
Landsverordening Beperking 
Tabaksproducten ta na vigor. 


E 
curso di Certificacion Pedagogico Didactico (PDG) ta un 
curso parcial pa e profesionalnan cu kier ta competente 
den e profesion di docente of educador. Pa medio di e curso 
di PDG e profesionalnan por desaroya competencia peda- 
gogico y didactico. Graduado di PDG por duna un materia 
na enseñansa profesional y scol avansa. E curso tin un dura- 
cion di entre 18 luna y 2 aña. E cursista lo haya les dos biaha 
pa siman na Instituto Pedagogico Arubano (IPA). Banda di 
esaki lo tin tarea pa haci na cas, na scol, online y tarea prac- 
tico. E curso di PDG lo cuminsa na september 2023. 


Tin dos grupo di participante cu por haci e curso di PDG: 
1. maestro cu ta traha no-certifica, esta ‘onbevoegd’ den 
enseñansa avansa e.o. EPI y MAVO. 
2. profesional di otro sector e.o. empresa of instancia cu 
no ta enseñansa, cu tin interes y motivacion pa sa mas di 
e profesion di educacion, y cu kier traha riba nan cono- 


cemento y habilidad pedagogico didactico. Pa e grupo di 
profesional aki PDG ta un rekisito pa drenta sector di ense- 
ñansa. (minimal diploma toelating ta HBO). 


Bo ta cumpli cu e rekisitonan menciona y ta desea di ricibi 
e Certificacion Pedagogico Didactico cu IPA ta ofrece? 
Bishita www.ipaaruba.com, bay na aanmelden y scoge pa 
PDG y sigui e instruccion. Ora ta bay pa yena e formulario 
digital, mester tin PDF di diploma(nan) y lista(nan) di cifra 
‘gewaarmerkt’ pa agrega esakinan na e formulario. E ultimo 
dia pa inscribi ta 31 di mei 2023. Despues di e fecha aki no 
por inscribi mas pa aña academico 2023-2024. 


Pa mas informacion por bishita nos website www.ipaaruba. 
com of pagina di Facebook ‘Instituto Pedagogico Arubano’ 
y si ainda tin cualkier pregunta, por tuma contacto cu 
Studenten Services na 5243100. 


Importancia di e ley cu ta limita 
uzo di productonan di tabaco 


Inscripcion pa curso di PDG na IPA ta habri 

T 
ur luna Horacio Oduber Hospital (HOH) su enfoke ta pa 
elogia coleganan cu di un forma of otro ta destaca y ta 
bay e “extra mile”. Pa luna di september a scoge como em- 
pleado di luna Lawrence Henriquez cu ta traha na departa- 
mento di Medisch Administratie. Manera semper servicial y 
colegial, Lawrence no a duda y a yuda su colega ora a yame 
pa trece un buki pe unda nan ta “hayando les”. Un sorpre- 
sa emocional ora el a ripara cu no ta les su coleganan a bay 
pero sino un celebracion specialmente pe. E no a spera na 
ningun momento di mira su famia, coleganan di otro depar- 
tamento y Hunta di Directiva presente y a keda masha con- 
tento ora di tende cu ela wordo scogi como empleado di 
luna. 


Segun Emile Thiel, colega di Lawrence, tabata un reto pa 
organisa e sorpresa aki pasobra Lawrence ta un persona cu 
ta observa tur cos. Despues di a hinca ful e evento den otro, 
a traha un groupchat, haci afspraak, unda cu cada un colega 
a trece snacks y decoracion p’asina organisa e celebracion 
sorpresa aki. 


Lawrence Henriquez ta traha actualmente na Medisch 
Administratie cu tin un rol masha importante na HOH. Nan 
ta maneha e dato y informacion di tur pashent, incluyendo 
nan testnan, pues nan historia medico. Dokternan local y 
internacional regularmente ta den contacto cu e departa- 
mento aki pa por haya acceso na informacion di pashent 
y pues pa por yega na un bon diagnostico medico. E inter- 
cambio di informacion semper ta bay na un manera safe y 
segun proceduranan masha estricto y conforme ley y proto- 
colnan stipula. 


Como colega Lawrence ta hopi amabel, colegial y servi- 
cial. Un tremendo team player. Semper e ta pendiente di su 
coleganan, no solamente di su departamento pero tambe di 
henter e organisacion. 
Semper su trabao ta netjes y detaya. E ta ricibi hopi compli- 
ment, no solamente di local pero tambe di turista. Un 
ehempel di Lawrence su dedicacion ta cu e la bolbe trabou 
bek un diabierna atardi pa asina regla toch pa un pashent 
haya su documentonan prome cu e bay afo, pues e ta bay 
semper “the extra mile”. E pashent a keda feliz y a manda 
por escrito su compliment pa colega Lawrence su servicio! 


Lawrence ta activo den mehora servicio y calidad y ta 
ehecuta medida pa optimalisa e procesonan. Nan ta procesa 


miles di dossier di pashent pa aña y nan mester wordo bon 
warda pa asina por haya bek facilmente. Ademas, Lawrence 
ta prepara e trabou pa e ‘medical coders’. 


Hospital ta masha orguyoso di su empleadonan y ta un 
di e poco dunadonan di trabou cu tur luna ta anuncia un 
empleado di luna pa mantene su empleadonan contento, 
uni, motiva y cu un gana enorme pa sigui nan pasion den 
nan trabou na Hospital. Lawrence a demostra su balor pe 
organisacion, y merecidamente ta sali empleado di luna 
september 2022! Masha pabien! 


Un colega cu ta sobresali den brinda excelente servicio 


A scoge Lawrence Henriquez 
como empleado di luna na Hospital 

F 
undacion Rancho ta presenta e 
proyecto ODA NA E PISCADOR, un 
proyecto di investigacion, arte y comu- 
nidad. E proyecto aki ta forma parti di 
nan programa celebrando e 200 aña di 
Oranjestad na 2024. 


E idea ta pa desaroya proyecto en 
colaboracion 
cu 
diferente 
institu- 
cionnan y partnerbab den e ramo di 
cultura, cu lo trece mas informacion y 
conscientisacion tocante e historia di 
Rancho y Oranjestad. 


E aña aki nan ta inaugura e prome 
proyecto di e programa aki cu ta un 
colaboracion cu Plataforma Aruba, un 
fundacion local y non-profit cu ta traha 
den e ramo di educacion y mediacion 
di arte visual. 


Na 2020, Fundacion Rancho a pidi 
Plataforma Aruba pa desaroya hunto 
cu artistanan local un serie di proyecto 
cu lo combina investigacion, arte y e 
comunidad di Aruba. E prome proyecto 
lo ta un colaboracion cu artista local 
Samuel Sarmiento. Den su obra, 
Sarmiento ta uza literatura y tradicion 
oral di Caribe, lama, y cultura. E propu- 
esta di Sarmiento pa e colaboracion cu 
Fundacion Rancho ta presenta pregun- 
tanan esencial tocante nos relacion cu 
e lama rond di nos isla, e balor di tradi- 
cionnan oral y e importancia di comu- 
nidad. 


ODA NA E PISCADOR ta investiga e 
historia di Rancho como poblacion 
di piscado, su comunidad y e preser- 
vacion di herencia intangible tocante 
e practicanan di pesca na nos isla. E 
investigacion a cuminsa e luna aki 
despues di a ricibi fondo di Mondriaan 
Fonds (Hulanda) y lo continua te zomer 
di 2023. E investigacion lo wordo haci 
door di historiado di arte y curador 
Ana Maria Hernandez, e artista y e 


comunidad di Aruba. E proceso y e 
informacion colecta lo wordo comparti 
libremente riba e canalnan digital di 
Fundacion Rancho y Plataforma Aruba 
durante e proximo lunanan. Tambe lo 
organisa diferente eventonan y encuen- 
tronan unda hunto lo bin cu storianan, 
informacion y metodonan pa preserva 
y presenta nos herencia cultural. E 
proyecto lo finalisa cu un intervencion 
artistico door di e artista na 2023. 


Pa kickstart e proyecto lo tin un 
presentacion 
diabierna 
25 
di 


November di 6:30PM pa 8:00PM na 
Stichting Rancho, situa na Visstraat 1, 
Oranjestad Aruba. Durante e present- 
acion curador Ana Maria Hernandez y 
artista Samuel Sarmiento lo conta mas 
over di e proyecto y e investigacion. 
Presidente di Stichting Rancho lo intro- 
duci e anochi y papia tocante e impor- 
tancia di e proyecto den nan programa 
di 200 aña di Oranjestad. 


ODA NA E PISCADOR por ser realisa 
danki na e sosten financiero di 
Mondriaan Fonds. 


Proyecto Oda Na E Piscador kier pa nos 
redescubri y preserva nos herencia maritimo 

D 
en su bishita na Art Fair Aruba, Minister Maduro 
di Cultura a haya oportunidad di pasa admira e 
obranan di diferente artista local. Entre nan, Armando 
Goedgedrag, Elisa Lejuez y Paul Wong. 


Mural di Armando Goedgedrag 
Na comienso di Caya Principal di San Nicolas, Minister 
Maduro a pasa saluda Armando Goedgedrag kende 
tabata trahando riba su mural dedica na e flornan di 
nos Pais. E obra yama ‘Melting Pot’ y ta dedica na tur 
e diferente nacionalidad, cultura y etnicidad presente 
na Aruba. Cada flor cu nos por admira den nos cura of 
den naturalesa rond di nos, ta representa un di nan. 
Tin flornan cu no ta original di Aruba, pero tur ta nace 
aki y ta florece bunita den nos naturalesa. Ta bale la 
pena pa tuma un rato pa admira y disfruta di e deta- 
yenan cu naturalesa ta brinda pa alegra nos curason. 


Elisa Lejuez Art & Fashion 
Minister Maduro a haya oportunidad pa topa tambe 
cu e artista Elisa Lejuez, kende a participa den e show 
di moda di ‘Art Fashion’ cu su coleccion di sjaal. Elisa 
ta conoci pa su cuadranan den colornan vibrante y 
durante e show di moda a presenta tambe su bunita 
coleccion di sjaal. Pa e ocasion, Minister Maduro a 
ricibi un bunita sjaal como recuerdo di e presentacion 
di Elisa na e Art Fair Aruba. 


Art by Paul Wong 
E mandatario tabata tin e placer pa topa tambe cu 
e artista Paul Wong cu a mustra Minister Maduro 
su bunita pinturanan. Paul tin un tremendo talento 
pa e arte di airbrush cu nos por admira riba dife- 
rente mural, auto y brommer. Un bunita detaye ta, 
cu tur benta di Paul su obranan di arte durante Art 
Fair Aruba a bay como donacion pa Casa Cuna. Hopi 
danki Paul pa e bunita gesto aki pa nos muchanan. Un 
otro bunita detaye ta cu Paul ta e artista cu a ilustra 
e buki ‘Natura-lesa’ cu ta e buki cu nos muchanan a 
haya regalo den e ‘Siman di Buki 2022’ di Biblioteca 
Nacional. 


Talento cu ta inspira 
Minister Maduro ta gradici sr. Tito Bolivar di Art Fair 
Aruba pa a trece nos artistanan local hunto pa asina 
deleita local y bishitante cu nan talento unico. Masha 
danki na tur artista cu a participa. Aruba ta bendi- 
ciona cu hopi talento cu ta inspira. Danki pa kere den 
Aruba. 


Minister Maduro di Cultura a pasa admira e 
obranan di diferente artista local na Aruba Art Fair 

S 
clavitud ta un topico cu mester 
papia riba dje. Otro aña ta cumpli 
160 aña di Abolicion di Sclavitud den 
Reino Hulandes. Hulanda ta prepara 
pa brinda despensa pa e actonan haci 
contra dignidad humano haci den nos 
historia comparti den Reino Hulandes. 
Na e momentonan aki tambe denter di 
Reino ta sondea na ki manera lo por 
brinda un reparacion pa e daño haci. 
Na Aruba e topico di sclavitud no ta ser 
papia hopi di dje y p’esey un dialogo a 
wordo habri cu algun grupo di interes, 
‘stakeholders,’ cu e meta pa conscien- 
tisa comunidad riba e topico di ‘Sclavi- 
tud na Aruba.’ 


Prome dialogo pa yega na un agenda 
pa conscientisa 
Siman pasa diaranson, Minister Maduro 
di Cultura a invita un grupo di interes 
pa dialoga riba e topico di ‘Sclavitud na 
Aruba’ na Archivo Nacional di Aruba. E 
dialogo a wordo guia pa sr. Luc Alofs 
y modera pa sra. Yolanda Richardson. 
E intencion di e dialogo ta, pa hunto 
cu diferente grupo di interes haya 
presenta un agenda di actividad den 
cual ta brinda informacion y ta crea 
consciencia riba kico a pasa y kico 
por wordo haci pa evita cu e historia 
colonial di sclavitud por keda ripiti su 
mes den nos manera di trata cu otro 
den Reino Hulandes. E interes den e 
dialogo tabata grandi y hopi a comenta 
cu na Aruba e topico di sclavitud no ta 
‘biba’ pa motibo di falta di informacion 
y e hecho cu sclavitud ta un tema cu ta 
wordo considera uno taboe y fuerte. 


Hulanda kier brinda despensa p’e 
daño haci 
Durante e prome dialogo a trece dilanti 
e intencion di e mandatarionan na 
Hulanda pa brinda despensa y repara- 
cion pa e actonan haci contra dignidad 


humano durante e periodo di e negoshi 
di sclavitud den Reino Hulandes. Pa 
hopi esaki ta un sorpresa y ta puntra 
nan mes dicon despues di casi 160 aña 
cu a aboli sclavitud den Reino Hulandes, 
kier bin cu un despensa awor. 


Minister Maduro a splica cu e topico 
aki ta recientemente a wordo poni 
riba e agenda di reunion cu Secretario 
di Estado Van Huffelen. E neces- 
idad pa pone e topico riba agenda 
ta surgi despues cu e ‘Adviescollege 
Dialooggroep Slavernijverleden’ a saca 
su rapport ‘Ketenen uit het verleden’ 
den cual ta conseha Estado Hulandes 
pa acepta cu e negoshi di sclavitud 
tabata contra dignidad humano, pa 
ofrece despensa pa esaki denter di 
Reino Hulandes y na Surnam, y pa 
brinda un reparacion pa e daño haci. 


Minister Maduro a splica e grupo di 
interes, cu pa compronde y acepta un 
despensa, ta importante pa dialoga y 
brinda informacion prome na Aruba 
riba e topico di sclavitud. Ta pa e 
motibo aki hunto cu e grupo di interes 
lo kier yega na un agenda cu actividad 
pa conscientisa comunidad. Na final di 
e dialogo, Minister Maduro a expresa cu 
pa su persona ‘een welgemeend excuus 
is altijd bonbini.’ Un despensa sincero 
semper ta bonbini. Prome nos tin cu 
acepta cu despensa ta wordo brinda 


ora ya no ta haci e mesun erornan. 
Sinembargo, tanten nos historia reci- 
ente den Reino ta mustra rasgo di trato 
contra dignidad. E pregunta ta si Reino 
ta cla pa locual kier pidi despensa p’e. 
Pa e motibo aki e dialogo riba e topico 
di sclavitud ta sumamente relevante y 
importante. 


Minister Maduro di Cultura ta informa: 


E prome reunion pa habri e dialogo riba e topico 
‘Sclavitud na Aruba’ a tuma luga na Arhivo Nacional Aruba 


Hulanda kier brinda despensa y reparacion pa e actonan haci contra dignidad humano 

D 
iaranson dia 9 di november 2022 na 
Cas di Cultura Aruba,a tuma luga 
e exitoso Final di e Competencia Hube- 
nil: “Gang Di Arte Aruba” cu a celebra na 
grandi nan di 15 aña di existencia. Tur 
hoben participante mester a traha un 
obra creativo y original cu e tema cen- 
tral: “Talentonan Scondi”. Un total di 15 
grupo a participa den un prefinal cu a 
tuma luga na “Aruba Art Fair” durante di 
e Programa di e Performance Art dedica 
na Hubentud, un actividad exitoso cu a 
tuma luga diasabra 5 di november 2022 
na unda un cuerpo di hurado a kies e 10 
grupo cu a pasa na e ronda final. 


E participantenan cu a logra clasifica 
pa e ronda final tabata: 
1.Alysa Brete cu Arte Visual & Fotografia. 
2. Naomi Arrindell, cu Poesia. 3. Grupo 
di baile The Fearless Four cu Shannee 
Toussaint, Beverley Elliott, Sheri Godet 
y Xiandrény Donata. 4. Gonzalez Duo 
(Alakina Gonzalez Lujan / Alejandro 
Gonzalez Lujan) cu dominio di guitara 
y keyboard y compaña pa Denzel Tromp 
y Andrew Webb. 5. Duo di rap; Zef Kerr 
& Brandon Kerr. 6. Guicel Krozendijk 
cu Arte di Palabra y canto di rock. 7. 
Grupo di teatro The Fantastiv Five; 
Juliana Rowe. Marie Jayne Vriend, 
Abigail Evertsz, Naomi Arrinde y Kaiden 
Paternina. 8.Guizza Steenvoorde cu Solo 
Performance cu Arte di Palabra y Baile. 
9.Grupo di canto rap y baile I-LEDM; 
Dimitri Leonora, Isdell Hyacinme, Lenz 
Julien y Amylenne Roga. 10. Grupo di 
baile No Image Dance Crew; Shäindra 
Ashby, Shantal Arzuza Avila, Arzuliane 
Arzuza Avil, Dinaly Yarzagaray y Alysa 
Brete. 


Na inicio di e actividad despues di un 
tremendo apertura di baile presenta pa e 
participantenan, tabatin e presentacion 
di e Proyecto Hubenil: “Op Zoek Naar 
Boy” Presenta pa Catharsis Productions; 
Proyecto Escolar den cooperacion cu 
Filomena College Mavo, Colegio San 


Antonio, Muchila Creativo, Monumenten 
Fonds y Departamento di Cultura Aruba, 
dedica na Boy Ecury. Como invitado 
special tabata tin e lansamento di e mas 
reciente produccion di nos hoben talen- 
toso Stephanie Quant. 


Durante di e anochi tabatin tambe invi- 
tadonan di Boneiro; Sulainie Martis 
y Reginald de Palm cu ta representa 
Openbaar Lichaam Bonaire, Seccion 
di Cultura, Arte y Literatura y Sr. 
Bernhard Comproe cu ta representa 
ACE Foundation. E motibo cu e invi- 
tadonan di Boneiro tey, ta paso nan 
tambe ta organisa Gang di Arte Boneiro 
y e ganadonan di Gang di Arte Aruba, lo 
bay representa Aruba na Boneiro na mei 
2023 


E resultado final di e top 5 di e anochi a 
keda nomina na: 
5 luga: Guizza Steenvoorde. 
4 luga: (BMT) Zef Kerr & Brandon Kerr. 
3 luga: Guicel Krozendijk. 
2 luga: Gonzalez Duo: Alakina Gonzalez 
Lujan y Alejandro Gonzalez Lujan. 
Prome luga: Grupo No Image Dance 
Crew; Shäindra Ashby, Shantal Arzuza 
Avila, Arzuliane Arzuza Avila, Dinaly 
Yarzagaray, Alysa Brete. 


Departamento di Cultura Aruba ta gradici 
y felicita tur scol, maestro, guianan, 
mayornan y tur hoben participante pa 
nan tremendo participacion. 


N’e hobennan: 
Luna Canales. The Four Hidden Talents di 
John Wesley College. Rayxienne Chirino. 
Elisha Berlis. Gilian Feria. Isabella 
Navarro. Daniel Maxwell y Cassimiree 
Torres. 


Un danki den special na: 
Minister di Cultura Aruba, Departamento 
di Cultura Aruba, Siegfried Dumfries, 
Jeanine Tujeehut, Julie Merencia Hefe 
di Seccion di Implementacion di DCA, 


Marlene Lampe, Afranina Henriquez, 
Esmara Martis, Richard Deluvia, Lider di 
Proyecto Jhon Freddy Montoya, Marlon 
Rasmijn, Sharline Bremo. Roland Helder, 
Doralba Emerenciana, Roberto Loestok, 
Jeanédy Semeleer. Fatme Rigaud, Anuar 
Habibe, Suhaila Alders, Proyecto den 
cooperacion Dream, Dare, Do & Gang di 
Arte, Freddy Tromp di Popcorn Dancers, 
Lupita Bernabela, Angela Velazco, Roland 
Jansen, Diana Croes, Tito Bolivar, Aruba 
Art Fair, Tecniconan di Cas di Cultura, 


Invitadonan special di Boneiro: 
Sulainie Martis, Bernhard Komproe y 
Reginald de Palm. 


Cuerpo di hurado: Adriana Kozlov, 
Yahaira Maduro, Reginald de Palm, 
Anaisa Orman, Roderich Lopez, Gigiola 
Arendsz 
MC nan: Samantha Trinidad y Michael 
Paesch. 


Pa mas potret y video por bishita nos 
pagina di FB “Gang di Arte Aruba” y nos 
Instagram “Gang_di_Arte”. 


Competencia Hubenil: 


“Gang Di Arte Aruba” a celebra na grandi nan di 15 aña 

1 
01 Consultancy, e distribuidor exclusivo di 
Payroll Pro HRM na Surinam, hunto cu Gam- 
ma IT Solutions a organisa un presentacion di 
Payroll Pro HRM sumamente interesante pa cli- 
entenan y diferente compania y organisacionnan 
na Surinam. 


Durante e presentacion treci dilanti door di 
Sheryill Redjopawiro, Payroll Pro HRM consultant 
di 101 Consultancy, a duna informacion tocante 
e modulo di Human Resources di Payroll Pro 
HRM, e employee y manager self-service portals 
y e mobile app. 
Un delegacion di Gamma IT Solutions consistiendo 
di Koos Veel, Teiry Croes y Frank Baks a participa 
den e evento aki tambe y a experencia un publico 
hopi entusiasma y por a mira con e interes pa cu 
Payroll Pro HRM ta sigui crece. 


Cu e self service portals y mobile app emplead- 
onan por tin control di nan informacion di payroll 
y Human Resources den nan plant’i man. Nan por 
eherce un cantidad di funcion manera download 
payslips, download loonopgaaf, pidi vakantie, 
pidi overtime of time back, meld ziek, contact HR 
y controla nan informacion personal. 


E manager self service portal ta duna managers 
e opcion pa aproba of rechasa vakantie y demas 
solicitud. E manager portal tambe por wordo uza 
pa verifica informacion personal di empleadonan. 


Michel Akrum, director di 101 Consultancy, ta 
splica: “Nos ta sumamente contento cu e cant- 
idad grandi di persona cu a bin na e present- 
acion di Payroll Pro HRM y cu por a wak tur e 
beneficionan di e modulo di Human Resources di 
Payroll Pro HRM. Nos ta premira cu lo tin hopi 
interes pa esaki y sigur pa e mobile app tambe.” 


E mobile app di Payroll Pro HRM ta completa- 
mente gratis pa tur cliente cu tin e modulo di 
Human Resources di Payroll Pro HRM. 


Frank Baks, director di Gamma IT Solutions ta 
comparti: “E interes pa Payroll Pro HRM ta sigui 
crece na Surinam. Nos ta gradici 101 Consultancy 
p’e presentacion tremendo cu nan a trece dilanti 
y p’e support cu nan ta duna tur cliente di Payroll 
Pro HRM na Surinam.” 


Exitoso presentacion di Payroll Pro HRM na Surinam 

WILLEMSTAD - E homber Shaville 
A.T. Parris (30) miho conoci como 
“Heart” nace na St Kitts & Nevis, a 
keda sentencia siman pasa den corte di 
apelacion un biaha mas na bida largo. 
Ta trata aki di crimen extremadamente 
cruel. Tabata na Cas di Corte Corsou y 
bou siguridad y vigilancia halto na luna 
di mei ultimo cu durante e 3 dianan di 
tratamento di e caso cu a tuma luga, 
caminda, e acusado Parris a nenga 
redondamente di a comete e likidacion. 
Shaville Parris a keda acusa di a likida 3 
persona di cua 2 dilanti Stephanie Mini 
Marche dia 28 di october 2019 y un 
victima dia 5 di augustus 2018. Tur e 
likidacion a tuma luga na Sint Maarten. 


Dia 29 di october 2020 tambe el a keda 
condena den corte di prome instancia 
Sint Maarten, na bida largo. E ta keda 
acusa tambe di intento di asesinato 
riba mas cu 5 persona y posesion 
di arma. E homber aki ta un sicario, 
pasobra durante tratamento di e caso, 
Ministerio Publico di Sint Maarten a 
duna di conoce cu Servicio di inteli- 
gencia despues di a haci un inves- 
tigacion, caminda a conclui cu Parris 
ta traha como sicario y tambe pa un 
miembro di e gang di No Limit Soldiers 
(NLS). 


Un di e victimanan cu a keda asesina 
durante e tiroteo dia 28 di october 
2019, tabata riba lista di NLS, segun 
Ministerio Publico di Sint Maarten,. 
Tabata na momento cu e tabata 
coriendo un Kia Sportage blanco dia 
23 di januari 2020 cu The AlphaTeam 
di Sint Maarten a aresta Parris, y aki 
polis a hay’e cu un pistol marca Wesson 
cu 10 bala. 


E hulsnan di e arma aki tambe ta 
incriminatorio, pasobra nan ta cuadra 
cu hulsnan cu a keda confisca, den un 


di e casonan di asesinato cu a tuma 
luga na Abu Ghazi sparkinglot. 
Tambe a haya arma di candela na cas di 
e acusado, pasobra ya durante entrada 
hudicial na cas di Parris, polis a haya 
un arma automatico. 
Mas aleu ta asina tambe cu den su 
auto, polis a haya un mask cu ta cuadra 
cu e caso di tiroteo na Stephanie Mini 
Marche dia 28 di october 2019. Como 
tal tur e tipo di aspecto y detayenan 
aki a sirbi como pruebanan contun- 
dente den e investigacion contra di e 
acusado. 
Tambe polis a haya marcanan di dede 
riba e auto di fuga cu a keda localisa na 
e parti Frances, cu tambe ta di Parris. 
Abogado Moszcowicz di Hulanda asisti 
pa abogado Snel aki na Corsou a hiba 
e defensa pa e acusado Shaville Parris. 


Shaville Parris a declara di no tin nada 


di haber cu e casonan nan ey y cu e ta 
inocente. 
Mas aleu el a nenga di ta pertenece ni 
na e geng di NLS y tampoco na cualke 
otro gang. 
Tabatin plania pa prome cu dia 28 di 
october 2021 e tribunal di Hof dicta 
sentencia den e caso aki, pero pa 
motibo cu e co-acusado Akeba Williams 
diripiente a duna algun declaracion 
basta incriminatorio, e caso a coy un 
totalmente otro buelta. Esaki a pone 
cu corte di apelacion a disidi di scucha 
Williams como testigo. E co-acusado 
Willliams a acepta cu e tabata invo- 
lucra den e casonan di tiroteo y atraco, 
dor di para como chauffeur bou di 
menasa di arma di candela. Siman 
pasa corte di apelacion den su vere- 
dicto, a bay completamente di acuerdo 
cu e demanda di Ministerio Publico y a 
confirma e sentencia di bida largo. 


Shaville Parris condena na bida largo 
pa varios likidacion na Sint Maarten 

WILLEMSTAD - E Barco di Marina 
Hulandes Zr.Ms. Holland durante su 
prome simannan operacional a inter- 
cepta dos transporte di droga den 
Lama Caribe. 
E prome asina yama ‘go-fast’ a keda 
descubri pa un avion patruyero mari- 
timo Mericano, despues di cua Zr.Ms. 
Holland a drenta accion. Cu helicopter 


di Wardacosta Mericano y e boto nan 
di intercepcion rapido FRISC, a logra 
localisa e ‘go-fast’. 


E prome ‘go-fast’ tabatin casi 500 kilo 
di droga contrabanda na bordo. E di 
dos transporte di droga intercepta 
tabata 400 kilo di cocaina. Tur e pake- 
tenan a keda confisca y e contrabandis- 


tanan sospechoso cu tabata a bordo di 
e go-fast nan, a keda aresta. 


E sospechosonan y ademas di e contra- 
banda mas despues a keda entrega na 
un cutter di Wardacosta Mericano, pa 
keda persigui na Estado Unidos. Total 
900 kilo di droga a keda confisca. For di 
october 2022 Zr.Ms. Holland ta activo 
como barco patruyero den Region 
Caribe Hulandes, y ta intercambia 
operacionnan anti droga cu sosten na 
Wardacosta Region Caribe. 


Menos castigo di prizon pa 
Akeba Williams, 19 aña mas 10 luna 


WILLEMSTAD.- 
Co 
acusado 
di 
ShavilleParris, kende ta Akeba Williams 
a keda condena na 19 aña mas 10 luna 
siman pasa. 
Esaki, despues cu Ministerio Publico a 
demanda 28 aña pe. E demanda ey ta 
pasobra Ministerio Publico ta insisti cu 
ta trata aki di delitonan grave comete. 
Tabata dia 5 di februari 2020 cu 
Williams a keda condena na 20 aña aya 
na Sint Maarten den corte di prome 
instancia. Kico tabata e acusacionnan 
contra di Akeba? 


Akeba a keda acusa pa intento di ases- 
inato, complice di asesinato, posesion 
di arma y atraco arma cu violencia 
na un joyeria y tambe Princes Casino. 
Ta resalta tambe cu Akeba no ta un 
desconoci di husticia, pasobra na 
añanan 2015, 2017 y 2018 Akeba 
Williams a haci su mes culpabel na 
varios actonan castigabel. Na aña 2015, 
el a comete un atraco arma cu violencia 
riba un joyeria y a bay cu prendanan 
na balor di 227 mil dollar. Pero banda 
di tur e acusacionnan ya menciona, e 
ta keda acusa pa ta complice di incu- 
brimento y a fungi como chauffeur di 
e vehiculonan cu a keda uza durante e 
atraconan. 
Na momento cu polis a detene Akeba, 


el a keda absolve pa posesion di arma 
y marihuana. El a nenga di a comete e 
atraconan, anto asina ey Akeba a apela 
su sentencia di 20 aña den corte di 
prome instancia. 


Siman pasa cu e veredicto, e tribunal di 
Hof a declara Akeba liber di culpa den 
e caso di atraco na Princes Casino. 
Segun e tribunal di Hof, den e anochi 
di 4 pa 5 di juli 2017 un Suzuki Vitara 
a keda horta. Despues di 1 ora di e 
atraco cu a tuma luga na e casino, polis 
a haya e auto aki cu motor ainda di 
start. E acusado semper a para riba cu 


e no tabata involucra den e atraco aki. 
Siman pasa e tribunal di Hof a duna 
di conoce den e veredicto, mirando e 
tempo cu a pasa na momento cu a horta 
e vehiculo y atraco cu a tuma luga na 
e casino, no por conclui ni prueba cu e 
acusado tabata involucra den e atraco. 
A base di imagen di camara y slanan 
cu tabatin n’e auto, por a conclui cu e 
vehiculo aki a keda uza den e atraco. 
Durante investigacion, polis a haya 
rastronan di DNA di e acusado riba man 
di e porta patras, parti paden di e auto. 
Esey ta nifica cu e acusado tabata sinta 
den e vehiculo. 


Start exitoso di barco patruyero 
Zr.Ms. Holland den Region Caribe Hulandes 

Fortaleza Pa Famia 


O 
ra hende ta insisti pa haci algo cu e no por, of no ta cu- 
alifica pa haci, of e no ta den condicion fisico y e kier 
hacie toch, e cos ta sali malo pe. 


Pero un hende cu ta insisti den capricho, y cabesura cual ta 
hibe den inmoralidad ta un asunto mucho mas serio entre 
e persona y Dios. 


Hopi biaha nos ta adverti pa medio di e palabra di Dios, y 
tin hende ta rebeldia contra Dios,bisando ami ta haci locual 
cu mi kier ta mi curpa, awel Romanos capitulo 2 vers 5 ta 
para skirbi: 
Ma pa motibo di bo capricho y bo curason cu no ta arepenti 
bo ta montona furia di Dios pa bo mes,den e dia di furia y 
revelacion di e huicio husto di Dios kende lo paga cada ken 
segun su obranan. 


Ta reina un silencio, pero nos tur ta mira cu maldad ta 
avansando, cu tur sorto di bagamunderia ta tuma lugar, y 
cu e malicia ey a crusa nos frontera y ta wordo consenti, 
pasobra libertad a bira libertinahe .Nos tin di haci oracion 
pasobra pronto e leynan ey lo wordo aproba cerca nos 
tambe, pasobra hende no ta worry ora furia di Dios ta wordo 
lanta, ya cu nan ta asina diep den inmoralidad, pasobra 
diabel tin nan mal gaña. 


Tin un spirito di rebeldia y tribilidad contra e Palabra, 
mandamento y principionan a lanta cu un hende cu tin 
temor di Dios no por compronde tal barbaridad. Esaki tin 
hopi famia preocupa. 


Un no tin nada mas peligroso cu ora bo ta haci pica/maldad 
boluntariamente. 


Adam y Eva a peca boluntariamente y a wordo saca for di 
paraiso. 


Rey David aunke e a wordo spierta cu Betsabe tabata casa 
di Urias toch e a peca boluntariamente, y tur hende sa con 
leu e consecuencia di su pica a yega. 
Pueblo di Sodoma y Gomorra a peca boluntariamente y a 
wordo destrui.(Aunke Abraham a intercede pa nan.) 


Si bo ta rebelde contra Dios su mandamentonan Dios su 
man lo ta contra bo.(1 Samuel 12:15) 


Pa motibo di rebeldia Rey Saul a perde su reinado ( 1Samuel 
15:10+11). 


Pa motibo di rebeldia lucifer a wordo saca for di cielo ( 
Ezekiel 28:15-18 y Isaias 14:12-15). 


Pa motibo di rebeldia Moises no a wordo permiti pa drenta 
e tera priminti( Number 27:14). 


Tur esakinan ta ehempel di peca boluntario y rebeldia 
contra Dios su Palabra. 


A bin sali na cla cu hende no ta contento mas di forma cu 
Dios a traha nan, pasobra Dios a traha tur hende segun Su 
imagen y semehansa,Dios a crea homber y muher. ( Genesis 
1:26+27+28). 


Awor hende kier haci operacion y cambia nan sexo of curpa 
of genero of locual nan kier yame. 


Nos tin masha respet pa tur hende, pero bijbel ta bisa cu 
nos curpa ta tempel di Dios. 


Dios ta avisa hopi serio contra esnan cu kier haci cambio na 
nan curpa bisando: 


1 Corintionan 3:16-17: Boso no sa cu boso ta e tempel di 
Dios, y cu e Spirito di Dios ta biba den boso,Si un hende 
destrui e tempel di Dios, Dios lo destrui e, pasobra e tempel 
di Dios ta santo, y esey ta loke boso ta. 


1 Corintionan 6 :19+20 ta para skirbi: Of boso no sa cu 
boso curpa ta e tempel di Spirito Santo. Kende ta den boso, 
kende boso tin di Dios y boso no ta pertenece na boso mes. 


Si den pasado tur esnan cu a rebeldia y a peca boluntari- 
amente mester a sufri e consecuencia durante cu nan ta 
na bida, y awor aki e Palabra di Dios ta siña cu esnan cu no 
arepenti ta wordo condena na morto eterno. 


Un pregunta ta keda kico hende ta bezig cune? 


Dios tene misericordia, 


Sinceramente, Pastor Marcel Balootje 


Cuidao, hende no mester insisti 
den maldad y peca boluntariamente 

Every life is noted and is cherished, 
and nothing loved is ever lost or perished. 


Ki alegria, ora nan a bisa mi: 
“Ban cas di Señor!” 
I awor, ata mi aki para na bo porta Señor. 
Salmo 122 


Cu dolor na nos curason, 
nos ta participa fayecimento di nos ser stima: 


Sra. Vda. Guillermina 
M. Maduro-Frank 
Cariñosamente yama “Mina of Omachi” 
*29-05-1925 - †12-11-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di nos ser stima: 


Sra. Margarita Simileer 
*10-06-1935 - †13-11-2022 
Cariñosamente yama “Ita” 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di nos ser stima, 


Maria M. Dirksz Erasmus 
(Chia of Dudu) 
*06-01-1961 - †04-11-2022 


Na number di su mayornan: 
†Saturnina Erasmus – †Fernando Erasmus 


Na number di su: 
Esposo: †Vicente Dirksz 


Yiunan: Gabriela Erasmus y Rudolph Vorst y yiunan 
Junior Dirksz (Juni) y Thailia Dirksz y yiunan 
Javier Dirksz y Luz-marie Marugg y yiu 


Nieta(o)nan: Siegxienne Dijkhoff y Carlos Roos y yiu 
Giexsienne Dijkhoff 
Ezequiel Dirksz 
Tjay Dirksz 
Genesis Dirksz 
J’marie Dirksz 


Bisanieta: Carlienne Roos 


Rumannan: Pedro (Buchi) Erasmus 
Augustin (Tinchi) Erasmus y Glenda Cecilia 
Luis Erasmus 
Jane Erasmus y yiunan 
Johnny Erasmus y yiu 
Maria Jaqueline Erasmus y yiunan 
Marisol Erasmus y Normen Brooks y yiunan 
Valentine Erasmus y Ireneo Maduro y yiunan 


Sobrino(a)nan: Jasica Wernet y famia, †Brigith Hersilia Wernet y 
famia, Louis Jacobs y famia, Andreina Barrantes Rengifo 
y famia, Emely Chaparro Rueda y famia, Andy Brooks, Irienne 
Maduro, Gregory Maduro, David Garcia 


Ayudante nan di cas: Imelda Guedez y famia y Soraida Lopez 
Ex Coleganan di Hyatt Casino & Hotel – Alhambra Casino-Amigoe di 
Aruba- La Prensa 


Amigonan di cas: Eric (Noshi) Erasmus, Junior Lacle, Marcos Guedez, 
Ruben Gonzales, Garvin Tromp, Jason Paskel 


Demas rumannan, tantanan, omonan y famia: 
Erasmus, Dirksz, Vorst, Ras, Marugg, Orman, Sophia, Kelly, Bryson, 
Croes, Bottia, De Palm, Del Rosario, Roos, Wernet, Cerda Angel, 
Cecilia, Trimon, Hersilia, Brooks, Maduro, Jacobs, Dijkhoff, Guedez, 
Gomez, Davis, Martinus, Castro, Garcia, Cid Cabrera, Kraan, Serna, 
Fernandez, Victorino, Gonzales de Palm, Danis, Scharbaai, Tromp, 
Ibarra y Leake 


Nos ta pidi nos disculpa pa si den nos tristesa nos por a lubida algun 
famia of conocir. Adres di condolencia: Aurora Funeral Home 
diamars 15 di November 2022 di 7’or pa 9’or di anochi 
Acto di entiero lo tuma lugar na Aurora Funeral Home diaranson 
16 di November 2022 di 2’or pa 4’or di atardi. Despues ta sali pa 
Santana Catolico na Paradera 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento 
di: 


Sr. Urbano Kelly 
*01-04-1951 - †08-11-2022 


Acto di entiero lo wordo 
anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 


Sr. David D. de Kort 
Cariñosamente yama “Dachi” 
*10-05-1962 - †11-11-2022 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Seferina J. G. Dijkhoff 
Mihor conoci como: “Rina” 


Acto di entiero lo wordo anuncia 
despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 


Nos ta anumcia fayecimento di: 



Genara F. Croes 
*19-09-1944 - †13-11-2022 


Acto di entiero lo wordo anuncia despues. 

